**2007. gada *Tour de France*** bija 94. *Tour de France* velobrauciens, kas norisinājās no 2007. gada 7. jūlija līdz 29. jūlijam. Velobrauciens sākās Lielbritānijā, turpinājās Beļģijā, bet no 3. posma veda pa Francijas ceļiem. Izšķirošie notikumi cīņā par uzvaru risinājās kalnu etapos Alpos un Pirenejos. Velobrauciens finišēja pēc aizvadītiem 20 posmiem un 3570 kilometriem kā vienmēr Elizejas laukos Parīzē.

2007. gada *Tour de France* piedalījās 21 komanda un 189 riteņbraucēji. Šajā gadā *Tour de France* nepiedalījās Latvijas riteņbraucēji, lai gan Raivim Belohvoščikam bija spēkā līgums ar komandu *Saunier Duval-Prodir*, kas piedalījās velobraucienā.

Par velobrauciena uzvarētāju kļuva Spānijas riteņbraucējs Alverto Kontadors no *Discovery Channel*. Otrajā vietā palika Keidels Evanss (*Predictor-Lotto*) no Austrālijas, bet trešo ieņēmušais Levi Leipheimers (ASV, *Discovery Channel*) tika diskvalificēts 2012. gadā pēc atzīšanās dopinga lietošanā. A. Kontadors kļuva par uzvarētāju arī jauno braucēju ieskaitē. "Kalnu karaļa" raibo kreklu tūres noslēgumā ieguva Mauricio Solers no Kolumbijas (*Barloworld*). Labākā sprintera zaļo kreklu savā īpašumā ieguva Toms Bonens (Beļģija, *Quick Step-Innergetic*). Komandu kopvērtējumā uzvarēja ASV komanda *Discovery Channel*, ko pārstāvēja individuālais uzvarētājs.

Sacensības gaita
----------------

Mikāls Rasmusens
Velobrauciens sākās ar prologu Londonā, kurā uzvarēja 2006. gada Pasaules čempions prologā šveicietis Fabians Kančellāra. Otrajā sacensību dienā sportistiem bija jāveic 203km garš posms no Londonas līdz Kanterberijai. Lai gan sacīkstes gaitā vairāki braucēji bija izrāvušies priekšā lielajai grupai, tomēr, aptuveni 30km pirms posma beigām, viņi tika noķerti un lielā grupa finišēja kopā. Posmā uzvarēja austrālis Robijs Makjūens, bet tā kā lielajā grupā brauca arī Fabians Kančellāra, tad Kančellāra savu līdera krekliņu saglabāja. Makjūens savukārt kļuva par līderi punktu (labākā sprintera) vērtējumā, bet par pirmo kalnu karali kļuva Deivids Milars, viens no sportistiem, kurš posma laikā, bija izrāvies priekšā lielajai grupai. Labākais debitants abos pirmajos posmos bija jaunais krievs Vladimirs Gusevs, kuram šis ir pirmais Tour de France viņa karjerā.

Nākamais posms, kas vēl joprojām neizcēlās ar kalniem un kurā braucējiem bija jānobrauc 168km no Denkerkas līdz Ģentei. Finišs atkal notika lielajā grupā, kurā pārākais izrādījās beļģis Gerts Stēgmanss. Tā kā finišs atkal notika lielajā grupā, tad Kančellāra vēl joprojām saglabāja savu līdera posteni, bet Makjūens zaudēja zaļo krekliņu beļģim Tomam Bonenam. Posmā nebija kalnu, tādēļ arī kalnu karaļa vērtējumā izmaiņu nebija. Nākamajā posmā savu līdera statusu apliecināja Fabians Kančellāra, uzvarot finiša sprintā. Kalnu karaļa vērtējumā par līderi kļuva francūzis Stefans Augē. 4. posma finiša sprintā pārāks izrādījās norvēģis Tūrs Hūshovds, zaļo krekliņu saglabāja Toms Bonens.

Nākamajā 5. posmā, kas bija pirmais vidēji kalnainais posms, uzvarēja itālis Filipo Pocato. Kančellāra līdera statusu saglabāja, bet labākā sprintera vērtējumā par līderi kļuva vācietis Ēriks Cābels. Kalnu karaļa vērtējumā līdera statusu no sava tautieša Stefana Ožē pārņēma Silvāns Šavanels. 6. posmā uzvarēja Toms Bonens, atgūstot zaļo krekliņu, bet 7. posmā, kas bija pirmais kalnainais posms, no citiem izrāvās un ar 40 sekunžu pārsvaru uzvarēja vācietis Linus Gerdemans, kurš kļuva arī par līderi kopvērtējumā un labāko jauno braucēju. Kalnu karaļa vērtējumā savu līdera pozīciju saglabāja Silvāns Šavanels. Nākamajā dienā sportistus sagaidīja vēl viens smags kalnu posms, kurā, ar gandrīz 3 minūšu pārsvaru pār tuvākajiem sekotājiem, uzvarēja dānis Mikāls Rasmusens. Viņš kļuva arī par kopvērtējuma līderi un kalnu karali. Līderpozīciju jauno braucēju vērtējumā saglabāja Linus Gerdemans, bet Tomam Bonenam nebija īpaši jāpiepūlas, jo sprinta vērtējumā posmā tika piešķirti kopā tikai 12 punkti. Nākamajā dienā sportistiem bija brīvdiena, bet pēc tās sekoja 159 kilometrus garš kalnu posms. Tajā ar 38 sekunžu pārsvaru uzvarēja kolumbietis Maurīsio Solers. Mikāls Rasmusens saglabāja gan savu līdera posteni, gan kalna karaļa titulu. Arī sprinta vērtējumā izmaiņu nebija, bet par labāko jauno braucēju kļuva spānis Alverto Kontadors, kurš kopvērtējumā bija piektais.

Nākamais bija 229 kilometrus garš posms, kurā sportistiem nebija jāpārvar daudz kalnu. Posma finišs bija Marseļā un to pirmais sasniedza francūzis Sedrihs Vasjaurs, kurš uzvarēja finiša sprintā pārspējot 4 citus braucējus. Līdera dzelteno krekliņu saglabāja dānis Mikāls Rasmusens, bet sprinta vērtējumā savu pozīciju saglabāja Toms Bonens.

11. posma finiša sprintā uzvaru izcīnīja Roberts Hanters, lai gan pavisam nedaudz līdz savai 3. uzvarai šajā Tour de France pietrūka Fabianam Kančellāram. Kalnu karaļa titulu un līdera statusu saglabāja Mikāls Rasmusens. Labākā jaunā braucēja godu saglabāja Alverto Kontadors.

12. posms bija vidēji kalnains, bet finišs tika sasniegts lielajā grupā, kurā pārākais izrādījās Toms Bonens. Viņš arī saglabāja labākā sprintera titulu. Pavisam nedaudz līdz uzvarai šajā posmā pietrūka vācietim Ērikam Cābelam un iepriekšējā posma uzvarētājam Robertam Hanteram.

13. posms bija 54 kilometrus garš individuālais pārbaudījums, kurā pārliecinoši uzvarēja kazahs Aleksandrs Vinokurovs. Rasmusens finišēja 11. vietā un saglabāja savu līdera krekliņu. Kančellāra, kurš bija šī posma favorīts, lietus dēļ, brauciena laikā krita un zaudēja daudz laika.

14. posms bija kalnu posms, kurā uzvarēja spānis Alverto Kontadors, kurš, protams, saglabāja labākā jaunā braucēja titulu un kopvērtējumā nonāca 2. pozīcijā. Finiša sprintā Kontadoram zaudēja velobrauciena līderis Mikāls Rasmusens, bet 20 sekundes aiz viņiem finišēja kolumbietis Maurīsio Solers. Rasmusens saglabāja arī kalnu karaļa titulu, bet Tomam Bonenam pat nebija jāpiepūlas, lai saglabātu zaļo krekliņu, jo posmā labākā sprintera vērtējumā tika piešķirti tikai 6 punkti. 15. posmā otro uzvaru 3 dienu laikā izcīnīja kazahs Aleksandrs Vinokurovs, kurš finišēja ar gandrīz minūtes pārsvaru pār tuvākajiem sekotājiem. Mikāls Rasmusens finišēja vienpadsmitais, 5 minūtes aiz Vinokurova, bet gan līdera, gan kalnu karaļa titulu saglabāja. Kamēr citiem sportistiem 24. jūlijs bija brīvdiena, Vinokurovam tā bija viena no smagākajām dienām karjerā, jo, pēc individuālā posma testiem, tika atklāts, ka Vinokurovs ir pārlējis asinis. Tas nozīmē automātisku diskvalifikāciju, un līdz ar viņu savu dalību velobraucienā atsauca arī viņa komanda - Astana.

16. posms bija smagākais un pēdējais kalnu posms šajā velobraucienā. Lielu daļu brauciena vadībā pavadīja Maurīsio Solers, jo šī bija pēdējā iespēja apdzīt Rasmusenu kalnu karaļa vērtējumā. Lai gan pēdējā kāpuma laikā, kopā ar Ivanu Majo un Karlosu Sastri, zaudēja līdera godu, tomēr iepriekš bija savācis pietiekami daudz punktu, lai kļūtu par pašreizējo kalnu karali. Distances beigās vadību no viņiem pārņēma Mikāls Rasmusens, Alverto Kontadors, Levi Leipheimers un Keidels Evanss. Keidels Evanss no viņiem atpalika aptuveni 10 kilometrus pirms finiša, bet 700 metrus pirms finiša noskaidrojās posma uzvarētājs, jo Rasmusens negaidīti aizbēga no Laifaimera un Kontadora. Īsi pēc šī posma Rasmusena prieki beidzās, jo Rabobank komanda viņu atlaida, paziņojot, ka Rasmusens ir pārkāpis komandas noteikumus - kavējis dopinga pārbaudes un melojis par savu atrašanās vietu. Šī iemesla dēļ Dānijas izlase viņu atsauca no šī gada Pasaules čempionāta un nākamā gada Olimpisko spēļu izlases dalībnieku rindām. Tādējādi par kopvērtējuma līderi kļuva spānis Alverto Kontadors. Tajā pašā dienā par dopinga lietošanu tika diskvalificēts itālis Kristians Morenī un arī viņa pārstāvētā komanda - Cofidis no turpmākām sacensībām izstājās, bet viens no lielākajiem Rasmusena palīgiem Deniss Meņšovs izlēma sacīkstes neturpināt.

17. posmā uzvarēja itālis Daniele Benati, bet izmaiņas kopvērtējumā nenotika un velobrauciena līderis ir Alverto Kontadors. Labākā sprintera vērtējumā vēl joprojām labākais - Toms Bonens. 18. posmā labākais bija francūzis Sandijs Kasārs. Savu līdera krekliņu saglabāja Alverto Kontadors, praktiski jau nodrošinot savu uzvaru velobraucienā. Arī kalnu karaļa vērtējumā savu uzvaru ir nodrošinājis Maurīsio Solers. 19. posmā, kurš bija otrais individuālais brauciens un kurā bija pēdējā iespēja kaut ko mainīt kopvērtējumā, uzvarēja Alverto Kontadora komandas biedrs - amerikānis Levi Leipheimers. Kontadors savu līdera pozīciju saglabāja. Pēdējā posmā, kurš noslēdzās Parīzē, otro reizi velobrauciena laikā uzvarēja itālis Daniele Benati. Par velobrauciena uzvarētāju kļuva Alverto Kontadors, kurš arī labākais jauno braucēju vērtējumā. Labākais sprinta vērtējumā - Toms Bonens, bet par kalnu karali kļuva kolumbietis Maurīsio Solers.

* Tour de France uz Tauera tilta LondonāTour de France uz Tauera tilta Londonā
* Fabians Kančellāra līdera godāFabians Kančellāra līdera godā
* Silvāns Šavanels kalnu karaļa godāSilvāns Šavanels kalnu karaļa godā
* Linus Gerdemans līdera dzeltenajā krekliņāLinus Gerdemans līdera dzeltenajā krekliņā

Posmi
-----

| P | Datums | Vieta | Garums | Uzvarētājs | Līderis | Punktu līderis | Kalnu karalis | Jaunais braucējs |
| --- | --- | --- | --- | --- | --- | --- | --- | --- |
| P | 7. jūlijs | Londona | 8 km |  Fabians Kančellāra |  Fabians Kančellāra |  Fabians Kančellāra |  |  Vladimirs Gusevs |
| 1 | 8. jūlijs | Londona - Kanterberija | 203 km |  Robijs Makjūens |  Fabians Kančellāra |  Robijs Makjūens |  Deivids Milars |  Vladimirs Gusevs |
| 2 | 9. jūlijs | Denkerka - Ģente | 167 km |  Gerts Stēgmanss |  Fabians Kančellāra |  Toms Bonens |  Deivids Milars |  Vladimirs Gusevs |
| 3 | 10. jūlijs | Vārgēma - Kompjeņa | 236 km |  Fabians Kančellāra |  Fabians Kančellāra |  Toms Bonens |  Stefāns Ogē |  Vladimirs Gusevs |
| 4 | 11. jūlijs | Villēra-Koterēta - Žuanī | 190 km |  Tūrs Hūshovds |  Fabians Kančellāra |  Toms Bonens |  Stefāns Ožē |  Vladimirs Gusevs |
| 5 | 12. jūlijs | Šablī - Otona | 184 km |  Filipo Pocato |  Fabians Kančellāra |  Ēriks Cābels |  Silvēns Šavanels |  Vladimirs Gusevs |
| 6 | 13. jūlijs | Semūranoksuā - Buržanbresa | 200 km |  Toms Bonens |  Fabians Kančellāra |  Toms Bonens |  Silvēns Šavanels |  Vladimirs Gusevs |
| 7 | 14. jūlijs | Buržanbresa - Granbornāra | 197 km |  Linus Gerdemans |  Linus Gerdemans |  Toms Bonens |  Silvēns Šavanels |  Linus Gerdemans |
| 8 | 15. jūlijs | Granbornāra - Tiņja | 165 km |  Mikāls Rasmusens |  Mikāls Rasmusens |  Toms Bonens |  Mikāls Rasmusens |  Linus Gerdemans |
|  | 16. jūlijs | **brīvdiena** |  |  |  |  |  |  |
| 9 | 17. jūlijs | Valdizēra - Briansona | 161 km |  Maurīsio Solers |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 10 | 18. jūlijs | Talāra - Marseļa | 229 km |  Sedrihs Vasjaurs |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 11 | 19. jūlijs | Marseļa - Monpeljē | 180 km |  Roberts Hanters |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 12 | 20. jūlijs | Monpeljē - Kastra | 179 km |  Toms Bonens |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 13 | 21. jūlijs | Albī - Albī | 54 km |  Aleksandrs Vinokurovs |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 14 | 22. jūlijs | Mazamē - Plato de Beija | 197 km |  Alverto Kontadors |  Mikāls Rasmusens |  Toms Bonens |  Mikāls Rasmusens |  Alverto Kontadors |
| 15 | 23. jūlijs | Fuā - Lūdenvjella | 196 km |  Aleksandrs Vinokurovs |  Mikāls Rasmusens |  Toms Bonens |  Mikāls Rasmusens |  Alverto Kontadors |
|  | 24. jūlijs | **brīvdiena** |  |  |  |  |  |  |
| 16 | 25. jūlijs | Ortē - Gureta | 218 km |  Mikāls Rasmusens |  Mikāls Rasmusens |  Toms Bonens |  Maurīsio Solers |  Alverto Kontadors |
| 17 | 26. jūlijs | Po - Kastelsarazēna | 188 km |  Daniele Benati |  Alverto Kontadors |  Toms Bonens |  Maurīsio Solers |  Alverto Kontadors |
| 18 | 27. jūlijs | Kaora - Anguljēma | 210 km |  Sandijs Sazārs |  Alverto Kontadors |  Toms Bonens |  Maurīsio Solers |  Alverto Kontadors |
| 19 | 28. jūlijs | Koņjā - Anguljēma | 55 km |  Levi Leipheimers |  Alverto Kontadors |  Toms Bonens |  Maurīsio Solers |  Alverto Kontadors |
| 20 | 29. jūlijs | Markuzī - Parīze | 130 km |  Daniele Benati |  Alverto Kontadors |  Toms Bonens |  Maurīsio Solers |  Alverto Kontadors |

Rezultāti
---------

Maurīsio Solers
Alverto Kontadors labākā jaunā braucēja godā
### Kopvērtējums

| Vieta | Vārds | Valsts | Komanda | Laiks |
| --- | --- | --- | --- | --- |
| **1** | **Alverto Kontadors** |  **Spānija** |  ***Discovery Channel Pro Cycling Team***  | **90st 00'26"** |
| 2 | Keidels Evanss |  Austrālija | *Predictor-Lotto* | 23" |
| DSQ | ~~Levi Leipheimers~~ | ~~Karogs: Amerikas Savienotās Valstis ASV~~ | ~~*Discovery Channel Pro Cycling Team*~~ | 31" |
| 4 | Karloss Sastre |  Spānija | *Team CSC* | 7'08" |
| 5 | Aimars Zubeldia |  Spānija | *Euskaltel-Euskadi* | 8'17" |
| 6 | Alehandro Valverde |  Spānija | *Caisse d'Epargne* | 11'37" |
| 7 | Kims Kirhens | Valsts karogs: Luksemburga Luksemburga | *T-Mobile Team* | 12'18" |
| 8 | Jaroslavs Popovičs |  Ukraina | *Discovery Channel Pro Cycling Team* | 12'25" |
| 9 | Mikels Astarloza |  Spānija | *Euskaltel-Euskadi* | 14'14" |
| 10 | Oskars Pereiro Sio |  Spānija | *Caisse d'Epargne* | 14'25" |

### Punkti

| Vieta | Vārds | Valsts | Komanda | Punkti |
| --- | --- | --- | --- | --- |
| **1** | **Toms Bonens** |  **Beļģija** |  ***Quick Step-Innergetic***  | **256** |
| 2 | Roberts Hanters |  Dienvidāfrika | *Barloworld* | 234 |
| 3 | Ēriks Cābels |  Vācija | *Team Milram* | 232 |

### Kalnu karaļa tituls

| Vieta | Vārds | Valsts | Komanda | Punkti |
| --- | --- | --- | --- | --- |
| **1** | **Maurīsio Solers** |  **Kolumbija** |  ***Barloworld***  | **206** |
| 2 | Alverto Kontadors |  Spānija | *Discovery Channel Pro Cycling Team* | 128 |
| 3 | Ēriks Cābels |  Vācija | *Team Milram* | 105 |

### Labākais jaunais braucējs

| Vieta | Vārds | Valsts | Komanda | Laiks |
| --- | --- | --- | --- | --- |
| **1** | **Alverto Kontadors** |  **Spānija** |  ***Discovery Channel Pro Cycling Team***  | **90st 00'26"** |
| 2 | Maurīsio Solers |  Kolumbija | *Barloworld* | 16'51" |
| 3 | Amets Tksuruka |  Spānija | *Euskaltel-Euskadi* | 49'34" |

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Tour de France 2007*** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
*Tour de France* |
| --- |
|  |
| 1900. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  | 1903 | 1904 | 1905 | 1906 | 1907 | 1908 | 1909 |

 |
|  |
| 1910. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1910 | 1911 | 1912 | 1913 | 1914 |  |  |  |  | 1919 |

 |
|  |
| 1920. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1920 | 1921 | 1922 | 1923 | 1924 | 1925 | 1926 | 1927 | 1928 | 1929 |

 |
|  |
| 1930. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1930 | 1931 | 1932 | 1933 | 1934 | 1935 | 1936 | 1937 | 1938 | 1939 |

 |
|  |
| 1940. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  | 1947 | 1948 | 1949 |

 |
|  |
| 1950. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |

 |
|  |
| 1960. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |

 |
|  |
| 1970. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |

 |
|  |
| 1980. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |

 |
|  |
| 1990. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |

 |
|  |
| 2000. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |

 |
|  |
| 2010. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |

 |
|  |
| 2020. gadi | 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2020 | 2021 | 2022 | 2023 | 2024 | 2025 | 2026 | 2027 | 2028 | 2029 |

 |

 |

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* GND: 3068688-X

 |

 |